
Ton—*“ Bryniawr Iwerddon.” 


PAN oeddwn ni yn myfyrio, 
A'r Cloc yn taro un, 
Meddyliais mai addoli 
Un Duw a ddylai dyn ; 
Ac hefyd ei was'naethu, 
A'i galon oll yn llon, 
Tra paro dyddiau'i fywyd 
Ef ar y ddaear hon, 


Pan glwyais i fy awrlais 
Yn taro dau'r prydnawn, 
Fe redodd fy myfyrdod 
At ddau gyfamod llawn, 
A'u cynwys yn y Bibl, 
Dau Destamentau yw, 
A wnaed gan ysprydoliaeth 
Y gwir a'r bywiol Dduw, 2 Tim; iiì, 6. 


Pan glywais Gloc yn taro 

Tri wrth fyn'd yn mlaen, 
Meddyliais am dri pherson, 
. Tad, Mab, ac Ysbryd Glân, 

Â rhai'n yn un Jehofah, 
Er tragwyddoldeb draw, 
Ac felly byth i bara, 
I'r tragwyddoldeb ddaw. l Ioan v, 7. 


Pan glywais i yr awrlais 
Yn taro bedair gwaith, 

Daeth pedwar Efangylwr 
I'm meddwl ar fy nhaith, 

A'r newydd am drugaredd 
Yn yr Efengyl gu, 

A maddeu'r holl anwiredd, 
I mi, bechadur du, 


Wrth.i mi glust ymwrando 
A'r Oloc yn taro pump,, 
Meddyliais am bum? morwyn 
Heb olew yn eu lamp, 
A'r priod fab yn dyfod, 
A'r rhai oedd barod bwys 
A aethant i'r briodas, 
A chauwyd yno'r drws... Matt, xxv. 2. 


Pan oedd y Cloc yn taro, 
Fel hyn y chweched waith, 
'Rwy'n cofio'r greadigaeth, 
Y nef a'r ddaear faith,— 
Y môr a'r oll sydd ynddo, 
A phob creadur byw, 
Yn yspaid y chwe' diwrnod, 
A wnaeth yrArglwydd Dduw, Eos. xx. 11 


Wel dyma fyfyr eto, 
A'r Cloc yn taro saith, 
Y sêithfed dydd gorphwysodd 
Creawdwr daear faith,— 
A dylem ninau gadw 
Y Sabbath, sanctaidd yw, 
Mewn meddwl, gair, a gweithred, 
Yn ol gorchymyn Duw. Ecs, xx. 11, 


a 


Ŵrth i mi ddyfal wrando, 
A rhifo wyth yn siwr, 
Meddyliais am wyth enaid 
Achubwyd rhag y dw'r, 
Pan ddaeth y diluw creulon, 
Ar anwir ddynion byd, 
A'u boddi yn yr eigion, 
Yn gyfan olli gyd. — Gen. vii. 


Daeth i fy meddwl cyflym, 
A'r Cloc yn taro naw, 
Mai'r nawfed awr bu Iesu 
Ar ben Calfaria draw, 
Yn dweyd y gair “ Gorphenwyd,” 
Atebwyd yno'n llawn, 
A'r Tad yn gwaeddi “ Gollwng 
E'n rhydd, mi gefais iawn.” Mat. xxvii. 


'R'wy'n meddwl wrth ymwrando, 
A'r Oloc yn taro deg, 
Fod genyf ddeg gorchymyn 
I'w cadw yn ddi freg, 
A roed ar fynydd Sinai, 
Gan y Jehofah mawr, 
Yn rheol bywyd imi, 
Tra byddwyf ar y llawr. Ecs. xx. 


Yr amser sydd yn pasio, 
Mae'n taro un-ar-ddeg, 
Ami heb fod yn gweithio 
Un awr o'r rhai'n yn deg ; 
Mae'n rhyfedd fod gwahoddiad 
I'r fath bechadur mawr, 
I dd'od i'r winllan eto, 
A'm haul bron myn'd i lawr, Mat, xx. 


Mae Arglwydd mawr y winllan 
Yn galw arnoch, Dewch 
Beth bynag a f'o cyfiawn 
O gyflog, chwi a'i cewch 

Er bod eich penau'n llwydion, 
A'ch cefnau'n crymui lawr, 
Mae galwad arnoch eto, 
O dewch weithio awr. 


Pan glywai daro deuddeg, 
'Rwy'n rhedeg yn fy mlaen, 

At ddeuddeg ffynon Elim, 
A'u dyfroedd gloyw glan,— 

A'r deuddeg Apostolion, 
Oedd yma ar y llawr ; 

A'r môr a'r deuddeg ychain 
Oedd yn y deml fawr. 

Ees. iv. 94, Mht, x..1. 


Mae eto brên y bywyd, 

A'i ffrwyth o ddeuddeg rhyw ; 
A deuddeg llwythau lsrael, 

A ddaeth drwy'r môr yn 'fyw i 
Ac i yspio Canaan 

Anfonwyd deuddeg gŵr, 
A'r deuddeg golofn godwyd 

Yn yr Iorddonex ddw'r, 

Dat. xxii, 2. Ecs. xiv. 21. 


Yn ddeuddeg aeth yn barod, 
A. darfod wnaeth y dydd, 
A'm corph sy' n myn'd i orpliwys 
Yn awr i'r gwely pridd, 
A'm henaid yn ehedeg 
I fyd ysprydion byw, 
Lle byddaf yn dragwyddol 
Yn fy Arglwydd. Dduw, 


AzZARIAH SHADRACH. 


Llanrwst: Argraphwyd gan John' Jones, 





